**ELŐTERJESZTÉS**

**Szombathely Megyei Jogú Város Közgyűlésének 2021. december havi ülésére**

**Javaslat költségvetési intézmények alapító okiratának módosítására**

A Szombathelyi Köznevelési GAMESZ (a továbbiakban: GAMESZ), a Szombathelyi Egyesített Bölcsődei Intézmény (a továbbiakban: EBI), valamint a Szombathelyi Egészségügyi és Kulturális Intézmények Gazdasági Ellátó Szervezete (a továbbiakban: GESZ) Alapító okiratát az alábbiak miatt módosítani szükséges.

I.

A Magyar Államkincstár az államháztartásról szóló 2011. évi CXCV. törvény 59. §-ában foglaltak szerinti hatósági ellenőrzést folytatott az Önkormányzat központi költségvetésből származó támogatásai 2020. évi elszámolása megalapozottságának, felhasználása jogszerűségének tárgyában.

Az ellenőrzési jegyzőkönyvben a Magyar Államkincstár az alábbi megállapítást tette:

„A települési önkormányzatokat kötött felhasználású támogatás illeti meg az általuk a bölcsődében, mini bölcsődében, a fogyatékos személyek nappali intézményében elhelyezett gyermekek számára biztosított, továbbá az óvodai, iskolai, kollégiumi és externátusi gyermekétkeztetés (a továbbiakban: intézményi gyermekétkeztetés) egyes kiadásaihoz. A támogatás igénylésének feltétele, hogy az önkormányzat saját fenntartásban lévő költségvetési szerv útján, társult feladatellátás esetén a társulás által fenntartott költségvetési szerv útján, vagy gazdasági társaságtól, egyéni vállalkozástól, központi költségvetési szervtől vagy nemzetiségi önkormányzattól (a továbbiakban: külső szolgáltató) vásárolt szolgáltatással biztosítsa az étkeztetést.”

Az Önkormányzat 2020. évi elszámolás felmérés III.5.a intézményi gyermekétkeztetés adatlapján a feladatellátás módjánál mindkettő (vásárolt szolgáltatás, saját konyha) megjelölésre került:

* GAMESZ - vásárolt szolgáltatás, és
* az EBI - saját konyha.

A feladatellátásban közreműködő GAMESZ hatályos alapító okirata az alaptevékenységek között nem nevesíti a gyermekétkeztetési feladatot, az EBI alapító okirata az intézményi gyermekétkeztetés feladatot és kormányzati funkciót tartalmazza, viszont az intézményen belül üzemeltetett saját konyha nem került megemlítésre semmilyen formában (feladat- ellátási helyenként, feladatellátási egységenként).

A Magyar Államkincstár a Magyarország 2020. évi központi költségvetéséről szóló 2019. évi LXXI. törvény 2. melléklet III.5.a. Gyermekétkeztetés támogatása - Intézményi gyermekétkeztetés támogatása jogcím esetében elfogadta az Önkormányzat elszámolásában közölt adatokat, azonban felhívta az Önkormányzat figyelmét, hogy a támogatás további jogszerű igénybevétele érdekében a feltárt hiányosságot lehetőség szerint rövid időn belül rendezni szükséges.

Előzőek alapján a GAMESZ Alapító okirata kiegészítésre kerül az étkezetési feladat szöveges leírásával, valamint a kormányzati funkció megjelölésével.

A Módosító okirat az előterjesztés 1. számú, a módosítással egységes szerkezetbe foglalt Alapító okirat az előterjesztés 2. számú melléletét képezi.

A Szombathelyi Egyesített Bölcsődei Intézmény Alapító okiratában a költségvetési szerv alaptevékenysége kerül kiegészítésre a főzőkonyhák pontos meghatározásával.

A Módosító okirat az előterjesztés 3. számú, a módosítással egységes szerkezetbe foglalt Alapító okirat az előterjesztés 4. számú melléletét képezi.

II.

A GESZ Alapító okiratának módosítása szükségessé vált az alábbi indokok alapján:

* A Kisalföldi ASzC Herman Ottó Környezetvédelmi és Mezőgazdasági Technikum, Szakképző Iskola és Kollégium címét az Alapító Okiratban javítani szükséges, mivel a hivatalos Szombathely, Ernuszt Kelemen u. 1. szám helyett 10-es házszám szerepel az okiratban.
* A Mate Meršić Miloradić  Horváth Óvoda és Általános Iskolában iskolavédőnői szolgálat működik. Mivel az intézmény – a korábbi ideiglenes címről - új címre (Szombathely, Pázmány Péter körút 28/A.) költözött, szükséges az Alapító Okiratban a telephelyek közé besorolni.
* Szombathely Megyei Jogú Város Közgyűlése 55/2021. (VI.24.) Kgy. számú határozata alapján az AGORA Szombathelyi Kulturális Központ feladatait 2022. január 1. napjától az AGORA Savaria Kulturális és Médiaközpont Nonprofit Korlátolt Felelősségű Társaság látja el. Előzőekre tekintettel szükséges az AGORA Szombathelyi Kulturális Központot törölni a GESZ Alapító Okiratából.

A Módosító okirat az előterjesztés 5. számú, a módosítással egységes szerkezetbe foglalt Alapító okirat az előterjesztés 6. számú melléletét képezi.

Kérem a Tisztelt Közgyűlést, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2021. december „ ”**

 **/: Dr. Nemény András :/**

**I.**

**HATÁROZATI JAVASLAT**

**…./2021.(XII…..) Kgy. sz. határozat**

1. Szombathely Megyei Jogú Város Közgyűlése az államháztartásról szóló 2011. évi CXCV. törvény 8/A. §-a alapján a Szombathelyi Köznevelési GAMESZ Módosító okiratát az előterjesztés 1. számú melléklete, a módosításokkal egybeszerkesztett Alapító okiratát az előterjesztés 2. számú melléklete szerinti tartalommal jóváhagyja.
2. A Közgyűlés felhatalmazza a polgármestert a Módosító okirat aláírására.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Imréné Erényi Katalin, a Szombathelyi Köznevelési GAMESZ igazgatója)

**Határidő:** azonnal (az 1. pont vonatkozásában)

 2021. december 20. (a 2. pont vonatkozásában)

**II.**

**HATÁROZATI JAVASLAT**

**…./2021. (XII…..) Kgy. számú határozat**

1. Szombathely Megyei Jogú Város Közgyűlése az államháztartásról szóló 2011. évi CXCV. törvény 8/A. §-a alapján a Szombathelyi Egyesített Bölcsődei Intézmény Módosító Okiratát az előterjesztés 3. számú melléklete, a módosításokkal egybeszerkesztett Alapító Okiratát az előterjesztés 4. számú melléklete szerinti tartalommal jóváhagyja.
2. A Közgyűlés felhatalmazza a polgármestert a Módosító okirat aláírására.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

Sebestyén Bianka, a Szombathelyi Egyesített Bölcsődei Intézmény vezetője)

**Határidő:** azonnal (az 1. pont vonatkozásában)

 2021. december 20. (a 2. pont vonatkozásában)

**III.**

**HATÁROZATI JAVASLAT**

**…./2021. (XII…..) Kgy. számú határozat**

1. Szombathely Megyei Jogú Város Közgyűlése az államháztartásról szóló 2011. évi CXCV. törvény 8/A. §-a alapján a Szombathelyi Egészségügyi és Kulturális Intézmények Gazdasági Ellátó Szervezete Módosító okiratát az előterjesztés 5. számú, a módosításokkal egységes szerkezetbe foglalt Alapító okiratát az előterjesztés 6. számú melléklete szerinti tartalommal jóváhagyja.

1. A Közgyűlés felhatalmazza a polgármestert a Módosító okirat aláírására.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 /a végrehajtás előkészítéséért:

 Vinczéné dr. Menyhárt Mária, az Egészségügyi és Közszolgálati Osztály vezetője

 Vigné Horváth Ilona, a Szombathelyi Egészségügyi és Kulturális GESZ igazgatója/

**Határidő:** azonnal (az 1. pont vonatkozásában)

 2021. december 20. (a 2. pont vonatkozásában)